ky ru ky ru ky ru ky uk mk ru el ky ky ky en en en ky ky ky en en ky ky ky ky en en ky ru ky ky ky en en ky ky ru kk ky ru ky ky en ky ky ky ky ky ru kk ru ky en ky av ru ky ky ru ky ky kk ky ky en ky ru ky ky tt ky ru ky ky ky ky ky ky ky ky ky ky en ru ru en ky ky ky ky ky ky en en el ky ky ky ky ky ky ky en en ky ky ky ky ky ky ky ky ky ky ky de ky en ky fr ky de ky fr ru ky ky en en en
Баткен аэропорту. Чет элдиктин көз карашы менен. Сөзсүз окуш керек | АНАН
Интернетти казып отуруп, Россиянын тургунунун Баткенге болгон сапарын таап алдык. Тексттен эч кандай деле негатив таппагандыктан, кыргызчалап коёлук дедик.
Баяндоо биринчи жактын аты менен кетет.
(Бир нече жыл мурун болгон окуя. Эскертүү, бул макалада эч кимди таарынтып же шылдыңдагым келген жок. Окуянын бардык каармандары жашоодогу жөнөкөй эле адамдар).
Бул окуя бир нече жыл мурун, 90-жылдары болгон. Худжанттан Бишкекке барыш керек болду. Маршруттун бир нече варианты бар эле, бирок мен Худжант-Исфара маршрутунда жол тосуп барууну, андан ары такси менен Баткенге, ал эми баткендин аэропортунан Бишкекке учак менен жетүүнү чечтим.
Бишкекке эрте жетишим керек болчу. Эмнеге экени - ал башка узун окуя.
Демек, Баткен. Кичинекей шаарча. Талкаланган асфальт менен чаңдуу жолдор, жолдо кээде эшек арабалар жолугат. Таксист бир этаждуу кичинекей имараттын жанына токтоду. Мен отура бердим. Балким машинасы бузулуп калды, балким ойлонуп кетти. Айылдагы адам эч жакка шашпайт. Айылдыктар үчүн убакыт башкача өтөт. Айылда эки эле убакыт бар: "түшкө чейин" жана "түштөн кийин", башка убакыттын аларга кереги жок. Менимче убакыт шаардыктарга эле керек, канча саатка, канча мүнөткө, ким каякка кечигип атат.
- Мына аэропорт, - айдоочу жылмайып мени карады.
Ишенген жокмун, машинадан түшпөй терезеден акмаладым. Азыр мени таштап качат деген ой келди. Бирок акырындай учуучу жайдын аттридуттарын байкадым. АЭРОПОРТ деген жазууну да көрдүм. Чын эле аэропорт экен.
Акчасын төлөп, машинадан түшүп, акырын аэропортту көздөй бастым. Кашаа жок, кайтарган адам жок. Учуучу аянт такыр көрүнбөйт.
Кыйчылдаган эшикти акырын ачып, залга кирдим. Жөнөкөй бош зал, болгону 20 метр кв. Маңдайда кассирдин терезеси. Терезеге келип, учурашпай эле сураптырмын:
Айнектин ары жагында түйүлгөн көк свитер жана пиджак кийген эркек киши журналга бир нерсе жазып отурган экен. Мени карап башын ийкеп койду.
- Самолетко билет барбы? - дагы сурадым, анткени максимум бул жерде автобуска билет сатылышы мүмкүн дедим.
- Ооба, - дегендей башын ийкеди.
- Бишкекке чейин бир билет мүмкүнбү? - деп сурадым...
- Жок, - кыска жооп берди.
Ойлондум, Бишкекке тезинен барыш керек. Ошондуктан дагы аракет кылып көрдүм.
- Муну кантип чечсек болот?
- Күтө туруңуз, - деди көк свитерчен киши.
Ал чыныгы союздун бюрократ чиновнигиндей жооп берди, алардын сүйүктүү фразасы "күтө тур..." эмес беле.
Он мүнөттөй туруп, кайра терезеге барып, кандай шашып атканымды көрсөттүм. Чыдабай кетип сурадым:
- Кечиресиз, дагы көп күтүш керекпи?
- Азыр начальник келет, - деп көк свитерчен киши башын ийкеп дубалды көрсөттү, - ошол чечет. Башын ийкеп жатып, начальник кандай маанилүү экенин көрсөттү.
Чекени карап, "Начальник" деген жазуусу бар каалганы көрдүм. Чын эле. Бул жерде өзүнүн начальниги бар экен.
Эмне кылабыз, начальникти күтөбүз. Дагы 20 мүнөт турдум. Кайра терезеге барып сурадым:
- Начальник адатта канчада келет?
Көк свитерчен адам саатын карап туруп жооп берди:
- Азыр келет. Бизде начальник кечикпейт.
Жумушчулары сыйлаган, маанилүү жана жоопкерчиликтүү начальник го деп таң калып да койдум. Терезеден ары басып кайра күтүп баштадым.
Күтүүсүздөн тиги көк свитерчен киши ордунан туруп, керилип чоюлуп алды. Пиджагын топчулап эшикти ачты. Көрсө касса менен начальниктин кабинетинин ортосунда каалга бар экен. Бир аздан кийин начальниктин кабинетинин эшиги ичинен ачылып, жанагы эркек чыкты. Мени карап туруп сурады:
- Кириңиз, - көк свитерчен адам ичине чакырды. Мен кырдаалды бир аз түшүнбөй калдым, ошентсе да, начальниктин кабинетине бет алдым. Мага отургучту көрсөтүп, өзү начальниктин креслосуна отуруп, колун столдун үстүнө коюп, олуттуу түрдө кеп баштады:
- Мага Бишкекке билет керек эле, - ыңгайсыз жоопту бердим, - Учакка.
Учакка деп айтып атып, аэропортто экениме дагы деле ишенбей турдум.
- Хм... - оозун кыйшайтып, менин көйгөйүмдү чечиштин жолун ойлонгондой түр көрсөтүп, столду черткилеп турду. Анан бир китептерди алып чыгып, барактарын ачып, бир нерсе жазып:
- Билет жок, - деди.
- Мага өтө зарыл... деп көйгөйдү түшүндүрүп баштаганда, көк свитерчен адам толук укпай мени токтотту.
- Мейли, эгер зарыл болсо! Билет сизге табабыз. Кассага барыңыз, ошол жерден жазып беришет.
Мен түшүнбөй калдым, же мени мазактап атат, же мен катуу чарчагам. Айтышка сөз тапкан жокмун, сыртка чыгып, кассага бастым. Кассада эч ким жок экен. Кайра начальникке барайын деп жатсам, ал эшигин ичинен бекитип алды. Көк свитерчен тиги эшиктен чыгып, кассага отурду. Терезеге жакындап келгенде, мени биринчи көргөндөй түр кылды.
- Саламатсызбы, - учураштым. - Мага билет. Бишкекке. Учакка.
- А, - деп, шкафты ачып, чыныгы авиабилеттерди алып чыкты. Көргөн көзүмө ишенген жокмун. Чыныгы авиабилеттер экен. Аны толтуруп, акчасын алган соң:
- Күтүү залында отуруп туруңуз, - деди.
- Күтүү залы каякта? - таң кала сурадым.
- Мына, - мен турган коридорду көрсөттү.
Балким мени эч жакка кетпесин деди, деп ойлоп койдум.
Бир сааттан кийин башка адамдар келе башташты. Баарынын жүктөрү жана узатуучулары бар. Мен бир чалга келип, билетти көрсөтүп, каякка баратканын сурадым. Бишкекке деп жооп берди. Учак мененби деп сурадым. Билетин көрсөтүүсүн сурандым. Дагы эле ишене элекмин да. Анын билетин көрүп, тынчтана түштүм.
Бир аз убактан кийин дүңгүрөгөн үн чыкты. Кичинекей АН конгон экен. ООБА, УЧАК! Баарынан катуу сүйүнгөн мен болдум окшойт. Ушундай катуу дүңгүрөдү, анткени, имараттан 20 метрдей аралыкта токтоду.
Көк свитерчен киши динамиктерди күйгүзүп, аэропорттогу диспетчердей жарыя кылды. Эгер башын терезеден чыгарып кыйкырса, түшүнүктүүрөөк болмок. Биз турган бөлмө кичине болчу, динамик жаңырып, эмне айтканы так угулган жок.
Сумканы колума алып күтө баштадым. Көк свитерчен киши залга чыгып кыргызча сүйлөдү, анан мага келип:
- Бажы көзөмөлүн өтүңүз, Сизди текшерип чыгышат, - деди.
Мен анын аркасынан ээрчий бастым. Көк свитерчен стойканын артына өттү. Фуражканы алып чыгып башына кийди...
- Сумкаңызды көрсөтүңүз, - деди. Мен сумканы столдун үстүнө койдум, ал болсо кылдат текшере баштады...
- Билетиңизди көрсөтүңүз, - дегенде жарылып кетейин дедим. Мен ага кассадан, кассирдин өз колунан, начальниктин тапшырмасынан кийин алдым деп айтайын дедим! Ошентсе да билетти көрсөттүм. Ал штамп койду да, учуучу залга өтүүнү буйруду. Учуучу зал!.. Учуучу залы да бар экен. Мен ал жерге өтүп күтө баштадым. Менин артыман башкалар да өтүп башташты. Ал жерге узатуучулар да өтүп кетишти.
Учакка маршруткага отургандай эле отуруп баштадык. Түртүшүп, тилденип. Көк свитерчен баарын урушуп, коопсуздук эрежесин сактагыла деп кыйкырып атты. Орундукка отуруп, учактын учушун күтүп баштадым. Эгер пилоттун кабинасынан көк свитерчен адам башына пилоттун шапкасын кийип чыкса, таң калбайт болчумун.
Бул аэропортто үч сааттан ашык болдум. Негизинен, унутулгус сезимдер калды. Чет элдик адам үчүн чыныгы экзотика болду. Адамдар өтө боорукер экен. Буфеттеги сатуучу (бул көк свитерчен эмес, башка киши) мага ысык чайды бекер берип турду жана плитканын жанында жылынууга мүмкүндүк берди. Акча берсем - таптакыр албай, баш тартып туруп алды.
Килейген эки кабаттуу Boeing 747-400 "Джамбо Джет" жерден кантип көтөрүлөт
Дүйнөдө кайсы өлкөлөр эң көп алкоголь ичет? Кыргызстанчы?
Рейске катталгандан кийин сиздин жүгүңүз эмне болот: чемодандын көзү менен
Япониянын аэропортторунун биринен алынган бул кадрлар ММКлары “шок” кылды. Адам болгону өз жумушун кылып жатат
Биздин Telegram каналга жазылыңыз!
Бул суусундук сөөктөрдү ичинен талкалайт, бирок адамдар болбой эле ичишет
Ар дайым иштеген терс мыйзамдар
Биз дагы эле ишенип жүргөн, тиш жөнүндө 10 миф
Ишенбейсизби, бирок бул 25 сүрөттө грамм да Фотошоп жок!
Жашылча-жемиштерди өңдөрүнө карап тандаңыз
Муну дөңгөч деп ойлоптурмун. Жакшылап карап, сүйлөө сезимимди жоготтум
Качан микротолкундуу меш ден соолукка зыян
Сиз ишенбейсиз, бирок Кытайда оригиналдуулугу жагынан бардык рекорддорду багындырган үлпөт болду
Айыз маалында кылганга болбочу 8 нерсе – булар өтө коркунучтуу!
Айымдардын сырларын ачабыз! Эриниңиздин формасы эмне айтат
Ачкарын ичиңиз, жыйынтыгы жаман болбойт
Ар дайым иштеген терс мыйзамдар
Биз билбеген жашоонун жашыруун жактары, "алиги" жөнүндө 22 факт
Адамда жумасына канча секс болуш керек
Кыз кайсы айда төрөлсө, мүнөзү дагы ошондой болот
Бай адамдар эч убакта бул 6 нерсеге акча коротпойт
Сени дайым ылдый тартып турган 5 адат
АNAN.KG сайтына жайгаштырылган материалдарды жеке колдонууда гана уруксат берилет.
Жалпыга таратуу АNAN.KG сайтынын редакциясынын жазуу түрүндөгү уруксаты менен гана болушу мүмкүн.
src="https://www.net.kg/img.php?id=5533" border='0' alt='WWW.NET.KG' width='88'